
78 DR 30.11.2005 

 

Yang Berhormat mengenai kemudahan yang sedia ada.  Khususnya kemudahan sukan 
yang sedia ada, banyak di antaranya, bukanlah bersifat mesra OKU ataupun 
Diasabled- Friendly, dengan izin.  Itu memang kita tetap mempunyai ruang yang besar 
lagi untuk menambah baik kemudahan-kemudahan sukan kita khususnya dalam 
dimensi ini. 

Tuan Loh Seng Kok:  Tuan Pengerusi, terima kasih atas penjelasan oleh 
Yang Berhormat Timbalan Menteri.  Kalau dikatakan tidak ada perbezaan yang besar di 
antara ahli-ahli sukan OKU dan bukan OKU itu, saya ada sedikit pandangan yang 
berlainan kerana kita difahamkan bahawa di bawah program Gemilang, di mana 
pasukan simpanan apa yang disebutkan mereka dibayar elaun bulanan di mana ahli 
sukan biasa di bayar elaun untuk latihan RM500, elaun perumahan RM750, outstation 
allowance/elaun pengangkutan RM100 dan elaun makan RM200, elaun pemakanan 
(food supplements) RM150.  di mana semua ini tidak dibayar kepada ahli-ahli sukan 
OKU. 

Maka, jauh perbezaannya dan sememangnya ahli-ahli sukan OKU ini mereka 
juga menyertai pertandingan-pertandingan antarabangsa yang telah ditetapkan dan beri 
pengiktirafan oleh Majlis Paralympic Dunia.  Maka saya rasa perkara ini patut dilihat 
lebih lanjut, sebab dari segi adanya latihan jurulatih, katakan.  Sebenarnya OKU 
katakan bahawa mereka tidak ada jurulatih untuk melatih mereka berbanding dengan 
ahli-ahli sukan yang biasa dan tambahan lagi insentif-insentif yang diberikan kepada 
pemenang-pemenang pingat emas, pingat perak dan pingat gangsa.   

Saya ada satu lampiran kadar program bina latihan dan program sokongan di 
mana ada sebut banyak kadar-kadar yang disenaraikan, elaun-elaun yang diberikan 
kepada ahli-ahli sukan, tetapi tidak diberikan kepada ahli-ahli sukan cacat anggota.  
Maka bezanya, inilah yang dikatakan menafikan hak pencapaian ahli-ahli sukan cacat 
anggota. 

Tuan Pengerusi [Datuk Lim Si Cheng]:  Baiklah Yang Berhormat cukuplah 

Tuan Loh Seng Kok:  Minta penjelasan. 

Datuk Ong Tee Keat:  Tuan Pengerusi,saya ucapkan terima kasih kepada 
Yang Berhormat atas keprihatinan beliau tetapi di sini nampaknya apa yang 
dimaksudkan oleh Yang Berhormat itu lebih merupakan kes-kes yang terkilan di mana 
atlet-atlet OKU itu tidak dapat apa yang sepatutnya mereka diberi dan bukannya 
terdapat perbezaan dalam kadar saraan hidup ataupun elaun dan sebagainya.  Itu ada 
perbezaan yang agak ketara Yang Berhormat.   

 Jadi di sini sukalah saya menyarankan agar Yang Berhormat dapat 
memberikan pada saya kes-kes yang spesifik kalaulah terdapat kes-kes di mana 
mereka tidak menerima elaun-elaun yang telah pun dijanjikan mengikut peraturan 
seperti mana yang saya sebutkan. 

Eloklah bawa kes-kes itu kepada saya sebab biasanya sebarang peruntukan 
dari kementerian saya itu disalurkan kepada mereka melalui Majlis Paralympic 
Malaysia. Jadi di sini saya pun kurang pasti apa yang disarankan tadi oleh Yang 
Berhormat sama ada ini merupakan perbezaan kadarkah ataupun mereka ini langsung 
tidak dapat apa yang dihasratkan. 

 Tuan Loh Seng Kok:  Satu lagi Tuan Pengerusi terima kasih Yang Berhormat 
Timbalan Menteri, berdasarkan kepada jawapan yang diberi oleh Yang Berhormat 
Timbalan Menteri menandakan bahawa memang ada peruntukan yang disalurkan 
melalui Majlis Paralympic Malaysia. 

 Akan tetapi mereka ahli-ahli sukan tidak terima, mungkin berlakunya sedikit 
penyelewengan, tidak tahulah pasti atau tidak tetapi saya mintak pihak kementerian 
pun juga semak bagaimanakah Majlis Paralympik Malaysia mengemukakan 
permohonan untuk mendapatkan peruntukan dan peruntukan apakah mereka ada 
menyertai senarai nama ahli-ahli sukan cacat anggota itu untuk mendapatkan elaun 
tersebut dan saya akan bawakan kes ini juga kepada pihak kementerian supaya dapat 
disiasatkan lebih lanjut agar semua anggota sukan itu diberi layanan yang sama. 
Terima kasih. 

 Datuk Ong Tee Keat:  Terima kasih Tuan Pengerusi. Untuk makluman Yang 
Berhormat dan Dewan yang mulia ini, sejak kementerian ini mengambil alih sukan 
untuk OKU ataupun Paralympik pada tahun 2002 setakat ini,jumlah peruntukan yang 



Yang Berhormat mengenai kemudahan yang sedia ada. Khususnya kemudahan sukan yang sedia ada, banyak di antaranya, bukanlah bersifat mesra OKU ataupun Diasabled- Friendly, dengan izin. Itu memang kita tetap mempunyai ruang yang besar lagi untuk menambah baik kemudahan-kemudahan sukan kita khususnya dalam dimensi ini. Tuan Loh Seng Kok: Tuan Pengerusi, terima kasih atas penjelasan oleh Yang Berhormat Timbalan Menteri. Kalau dikatakan tidak ada perbezaan yang besar di antara ahli-ahli sukan OKU dan bukan OKU itu, saya ada sedikit pandangan yang berlainan kerana kita difahamkan bahawa di bawah program Gemilang, di mana pasukan simpanan apa yang disebutkan mereka dibayar elaun bulanan di mana ahli sukan biasa di bayar elaun untuk latihan RM500, elaun perumahan RM750, outstation allowance/elaun pengangkutan RM100 dan elaun makan RM200, elaun pemakanan (food supplements) RM150. di mana semua ini tidak dibayar kepada ahli-ahli sukan OKU. Maka, jauh perbezaannya dan sememangnya ahli-ahli sukan OKU ini mereka juga menyertai pertandingan-pertandingan antarabangsa yang telah ditetapkan dan beri pengiktirafan oleh Majlis Paralympic Dunia. Maka saya rasa perkara ini patut dilihat lebih lanjut, sebab dari segi adanya latihan jurulatih, katakan. Sebenarnya OKU katakan bahawa mereka tidak ada jurulatih untuk melatih mereka berbanding dengan ahli-ahli sukan yang biasa dan tambahan lagi insentif-insentif yang diberikan kepada pemenang-pemenang pingat emas, pingat perak dan pingat gangsa. Saya ada satu lampiran kadar program bina latihan dan program sokongan di mana ada sebut banyak kadar-kadar yang disenaraikan, elaun-elaun yang diberikan kepada ahli-ahli sukan, tetapi tidak diberikan kepada ahli-ahli sukan cacat anggota. Maka bezanya, inilah yang dikatakan menafikan hak pencapaian ahli-ahli sukan cacat anggota. Tuan Pengerusi [Datuk Lim Si Cheng]: Baiklah Yang Berhormat cukuplah. Tuan Loh Seng Kok: Minta penjelasan. Datuk Ong Tee Keat: Tuan Pengerusi,saya ucapkan terima kasih kepada Yang Berhormat atas keprihatinan beliau tetapi di sini nampaknya apa yang dimaksudkan oleh Yang Berhormat itu lebih merupakan kes-kes yang terkilan di mana atlet-atlet OKU itu tidak dapat apa yang sepatutnya mereka diberi dan bukannya terdapat perbezaan dalam kadar saraan hidup ataupun elaun dan sebagainya. Itu ada perbezaan yang agak ketara Yang Berhormat. Jadi di sini sukalah saya menyarankan agar Yang Berhormat dapat memberikan pada saya kes-kes yang spesifik kalaulah terdapat kes-kes di mana mereka tidak menerima elaun-elaun yang telah pun dijanjikan mengikut peraturan seperti mana yang saya sebutkan. Eloklah bawa kes-kes itu kepada saya sebab biasanya sebarang peruntukan dari kementerian saya itu disalurkan kepada mereka melalui Majlis Paralympic Malaysia. Jadi di sini saya pun kurang pasti apa yang disarankan tadi oleh Yang Berhormat sama ada ini merupakan perbezaan kadarkah ataupun mereka ini langsung tidak dapat apa yang dihasratkan. Tuan Loh Seng Kok: Satu lagi Tuan Pengerusi terima kasih Yang Berhormat Timbalan Menteri, berdasarkan kepada jawapan yang diberi oleh Yang Berhormat Timbalan Menteri menandakan bahawa memang ada peruntukan yang disalurkan melalui Majlis Paralympic Malaysia. Akan tetapi mereka ahli-ahli sukan tidak terima, mungkin berlakunya sedikit penyelewengan, tidak tahulah pasti atau tidak tetapi saya mintak pihak kementerian pun juga semak bagaimanakah Majlis Paralympik Malaysia mengemukakan permohonan untuk mendapatkan peruntukan dan peruntukan apakah mereka ada menyertai senarai nama ahli-ahli sukan cacat anggota itu untuk mendapatkan elaun tersebut dan saya akan bawakan kes ini juga kepada pihak kementerian supaya dapat disiasatkan lebih lanjut agar semua anggota sukan itu diberi layanan yang sama. Terima kasih. Datuk Ong Tee Keat: Terima kasih Tuan Pengerusi. Untuk makluman Yang Berhormat dan Dewan yang mulia ini, sejak kementerian ini mengambil alih sukan untuk OKU ataupun Paralympik pada tahun 2002 setakat ini,jumlah peruntukan yang.